Държавен вестник, бр. 80, 2012 г., стр. 41

БРОЙ  80	
Д Ъ Р Ж А В Е Н  В Е С Т Н И К 	
СТР.  41  
звания, с военно звание „офицерски кандидат 
1-ви (2-ри) клас“ или със сержантски (стар­
шински) звания, както и цивилни служители.
Чл. 4. В зависимост от изискванията за за­
емане на длъжностите подборът може да бъде:
1. общ – за военнослужещи  от Министер­
ството на отбраната, структурите на пряко 
подчинение на министъра на отбраната и от 
Българската армия;
2. вътрешен – само за военнослужещи и 
цивилни служители от служба „Военна ин­
формация“.
Чл. 5. Процедурата по общия подбор по 
чл. 4, т. 1 включва следните етапи:
1. обявяване на вакантни длъжности в 
службите на военния аташе;
2. кандидатстване и допускане до участие 
в подбор;
3. оценка на качествата на кандидатите по 
документи и събеседване;
4. класиране.
Чл. 6. (1) До 1 декември на съответна­
та година директорът на служба „Военна 
информация“ предоставя на структурата за 
управление на човешките ресурси на Ми­
нистерството на отбраната информация за 
овакантяващите се или предстоящи да бъдат 
разкрити през следващата година длъжности 
в службите на военния аташе, назначаването 
на които се извършва при условията на общ 
подбор, както и изискванията за заемането 
на тези длъжности.
(2) Въз основа на получената информация 
по ал. 1 министърът на отбраната със запо­
вед обявява провеждането на общ подбор. В 
заповедта се определят:
1. наименованието на длъжността;
2. изискванията за заемане на длъжността:
а) военното звание;
б) необходимите образование и квалифи­
кация;
в) нивото на владеене на чужд език/езици;
г) да остават не по-малко от три години 
до навършването на пределна възраст за во­
енна служба към 31 декември в годината на 
кандидатстване;
д) допълнителни изисквания, ако е необ­
ходимо;
3. срок за подаване по команден ред на 
рапорти  от кандидатите;
4. срок за представяне на рапортите на 
кандидатите до структурата за управление 
на човешките ресурси на Министерството 
на отбраната;
5. срок за представяне на рапортите на 
кандидатите за заемане на длъжността в 
служба „Военна информация“.
(3) Кандидатите, които вече са заемали 
веднъж длъжност в задграничните предста­
вителства на Република България и/или в 
щабове или органи на международни орга­
низации и на други международни инициа­
тиви, се допускат до участие в подбора, ако 
към момента на назначаване на длъжността, 
за която кандидатстват (очакваната дата на 
заемане на длъжността), е изминал срок не 
по-кратък от срока на заемане на предходната 
такава длъжност, на която са били назначени, 
но не по-малко от 2 години.
Чл. 7. (1) Кандидатите подават рапорти 
по команден ред. Към рапорта кандидатите 
прилагат следните документи:
1. кадрова справка;
2. копия от дипломи за завършено образо­
вание и сертификати за притежавана квали­
фикация, заверени от органа за управление 
на човешките ресурси;
3. копия от разрешения за достъп до кла­
сифицирана информация – национални и 
международни;
4. копия на удостоверения за владеене 
на чужд език/езици съгласно стандарта на 
НАТО STANAG 6001, заверени от органа за 
управление на човешките ресурси;
5. медицинско свидетелство за работа в 
чужбина с лекарско заключение: „Може да 
отиде на работа в чужбина“;
6. копие на свидетелство за управление на 
моторно превозно средство.
(2) След изтичането на срока по чл. 6, 
ал. 2, т. 5 рапортите на кандидатите заедно с 
придружаващите ги документи се предоставят 
от структурата за управление на човешките 
ресурси на Министерството на отбраната за 
разглеждане от Мандатната комисия в служба 
„Военна информация“.
(3) Подборът се осъществява от Мандатната 
комисия по чл. 2, ал. 1 на два етапа:
– първи етап – допускане до участие;
– втори етап – провеждане на подбора.
(4) Недопуснатите до участие в подбора 
кандидати се уведомяват чрез структурата за 
управление на човешките ресурси на Минис­
терството на отбраната.
(5) Мандатната комисия провежда подбора 
по реда, определен със заповедта на директора 
на служба „Военна информация“ по чл. 2, ал. 2.
(6) След приключване на работата Мандат­
ната комисия изготвя протокол за класиране 
на кандидатите. Протоколът от заседанието 
се подписва от комисията и се предлага на 
директора на служба „Военна информация“ 
за утвърждаване.
(7) Класираните на първо място за обяве­
ните длъжности се изпращат на изследване 
за определяне на психологическата им съв­
местимост с направлението на дейност от 
специализирания орган на служба „Военна 
информация“. Ако някой от класиралите се на 
първо място е с относителен или отрицателен 
резултат от психологическото изследване, на 
психологически тест се изпраща следващият 
класиран.